Da det kneb allermest i kampen mellem Aalborg Håndbold og Skjern, der spillede om førstepladsen i deres pulje, slog veteranen Henrik Møllgaard til. Med tre afgørende scoringer mod slutningen af den spændende håndboldkamp var han nemlig med til at sikre 2 point til den nordjyske klub. Den svenske playmaker Felix Claar scorede hele 11 mål og sørgede dermed for at holde Aalborg Håndbold inde i kampen. I modsatte ende var unge Simon Gade ligeledes med til at sikre sejren. Han diskede op med et par afgørende redninger, da der var mest brug for det, og Aalborg Håndbold er nu klar til semifinalerne. De godt 4000 tilskuere takkede det hårdt kæmpende Aalborg-mandskab med stående klapsalver. Efter kampen kunne Aalborgs træner, Stefan Madsen, ånde lettet op. Det blev dramatisk til sidst, men det er normalt på det her tidspunkt af sæsonen. Det siger Stefan Madsen efter kampen. Han glæder sig desuden over, at de har sikret hjemmebanen i en eventuel tredje semifinalekamp. Allerede nu kender man den kommende seminalemodstander. Det bliver Bjerringbro-Silkeborg Håndbold, der i første semifinalekamp gæster Gigantium. Kampen spilles på onsdag kl. 20:30.
Kampen om gruppens førsteplads mellem Aalborg Håndbold og Skjern Håndbold faldt ud til nordjydernes fordel. I en sejr på 29-27 søndag eftermiddag er Aalborg nu klar til semifinalerne.